Leo Tallaksen

Leopold Tallaksen, bedre kjent som Leo Tallaksen, (født 19. juni 1908 i Kristiansand, død 18. november 1983) var en norsk norsk forretningsmann og politiker for Venstre. Han var fylkesordfører i Vest-Agder og ordfører i Kristiansand.

Leo Tallaksen tok sin videregående utdanning ved Kristiansand katedralskole, og ble uteksaminert derfra i 1927. Han arbeidet i familiebedriften Rasmus Tallaksen«Kjente Katta-elever». Fædrelandsvennen 10. januar 2007 (papir). Tallaksen var nestleder i Unge Venstre i Norge fra 1936 til 1946. Han bodde noen år i Arendal. Fra 1938 til 1940 var han folkevalgt i bystyret i Arendal. Leo Tallaksen ble arrestert i 1943 av de tyske okkupantene, og satt i Sachsenhausen konsentrasjonsleir i Tyskland til 1945Ottosen, Kristian: Nordmenn i fangenskap 1940-1945. Universitetsforlaget 1995. ISBN 82-00-22372-8. 

Etter krigen var han ordfører i Kristiansand (1956-1963 og 1966-1971) og var fylkesordfører i Vest-Agder mellom 1972 og 1975. Han var også en vararepresentant til Stortinget fra Vest-Agder i løpet av perioden 1965-1969Stortinget om Leo Tallaksen  Han hadde flere offentlige tillitsverv og var styreleder i folketrygdfondet, var styremedlem i Norges Bank, Norges Byforbund, senere KS. Tallaksen ble hedret som ridder av St. Olavs orden og franske Æreslegionen (Chevalier)«Leo Tallaksen», nekrolog i Aftenposten 23. november 1983 (papir), skrevet av Ole Dommerud.

Han var bror av Edvard Tallaksen  (1918–1944) som var motstandsmann under andre verdenskrig, fenrik i Kompani Linge og medlem av Oslogjengen. Han var gift med Ingrid (f. 1915, d. 1991). 

 Referanser 

 Eksterne lenker 


Kategori:Personer fra Kristiansand kommune
Kategori:Norske konsentrasjonsleirfanger under andre verdenskrig
Kategori:Nacht und Nebel-fanger
Kategori:Venstre-politikere i Vest-Agder
Kategori:Ordførere i Kristiansand
Kategori:Fylkesordførere i Vest-Agder
Kategori:Venstre-ordførere i Vest-Agder
Kategori:Riddere av 1. klasse av St. Olavs Orden
Kategori:Fylkesordførere fra Venstre